અમદાવાદ: આવતી કાલથી બે દિવસ જીએસટી કાઉન્સિલની ચીજવસ્તુઓ પરના રેટ સંબંધી બેઠક મળી રહી છે. તે પૂર્વે શહેરના વેપારીઓને જીએસટીમાં જાગૃતિ આવે તે માટે અમદાવાદ વેપારી મહાજન દ્વારા એક સેમિનારનું આયોજન કરવામાં આવ્યું છે, જેમાં ટેક્સ નિષ્ણાતો સહિત ધ કન્ફેડરેશન ઓફ ઓલ ઇન્ડિયા ટ્રેડર્સ એસોસિયેશનના નેશનલ જનરલ સેક્રેટરી પ્રવીણ ખંડેલવાલ વેપારીઓને જીએસટી સંબંધી માર્ગદર્શન આપશે તથા જીએસટીના બિલમાં જે કંઇ પણ ત્રૂટિઓ અને ખામી છે તે સંબંધે વેપારીઓને ઉજાગર કરશે.